**МИНИСТЕРСТВО НА ЗЕМЕДЕЛИЕТО И ХРАНИТЕ**

Проект

**Наредба за допълнение на Наредба № 6 от 2023 г. за условията и реда за прилагане на интервенцията „Плащания за земеделски земи в зони от Натура 2000”,** **включена в Стратегическия план за развитие на земеделието и селските райони на Република България за периода 2023 – 2027 г.** (обн., ДВ, бр. 48 от 2023 г.)

**§1.**В Приложение № 1 към чл. 1, ал. 2 в Таблица № 2 „Максимален размер на компенсаторни плащания по защитени зони по Директива 92/43/ЕИО – за земеделски земи, до левовата равностойност на евро/ха“ накрая се създават редове:

„

|  |  |  |  |  |
| --- | --- | --- | --- | --- |
| BG0000116 | Камчия | 17 | 0 | 0 |
| BG0000614 | Река Огоста | 17 | 0 | 0 |
| BG0000503 | Река Лом | 17 | 0 | 0 |
| BG0000525 | Тимок | 17 | 0 | 0 |
| BG0000631 | Ново село | 17 | 145 | 253 |

“

**Преходни и заключителни разпоредби**

**§ 2.** В Наредба № 10 от 2023 г. за условията и реда за прилагане на интервенциите в областта на околната среда и климата и хуманно отношение към животните, включени в Стратегическия план за развитието на земеделието и селските райони за периода 2023 – 2027 г. (обн., ДВ, бр. 56 от 2023 г.) се правят следните изменения и допълнения:

1. В чл. 20, ал. 3 думите „към началото на календарната година“ се заличават и се създава изречение второ: „Държавен фонд „Земеделие“ извършва проверка относно регистрацията в ЕПОРД към края на месеца, следващ месеца на изтичане на срока по чл. 12 от Наредба № 4 от 2023 г.“.

2. В чл. 25, ал. 10:

а) в т. 3 думите „чл. 69, ал. 1, т. 3“ се заменят с „чл. 69, ал. 3“;

б) в т. 5 накрая се добавя „когато такава забрана изрично е въведена в предоставения план за сеитба по чл. 69, ал. 3“.

3. В чл. 50, ал. 3 думите „ чл. 49, ал. 1, т. 3“ се заменят с „чл. 49, ал. 1, т. 2 и 3“.

4. В чл. 53, ал. 4 думите „и чл. 53, ал. 1, т. 3“ се заличават.

5. В Приложение № 5 към чл. 25, ал. 6, т. 1 „Списък на култури и сортове, устойчиви към климатичните условия“ накрая се добавя: „\*Освен посочените в колона „Сортоподдържащи лица“ се съобразява и разпоредбата на чл. 13, ал. 1 от Закона за посевния и посадъчния материал“.

**§ 3.** Срокът за проверка по чл. 20, ал. 3 от Наредба № 10 от 2023 г. за условията и реда за прилагане на интервенциите в областта на околната среда и климата и хуманно отношение към животните, включени в Стратегическия план за развитието на земеделието и селските райони за периода 2023 – 2027 г. (ДВ, бр. 56 от 2023 г.) за подадените до влизането в сила на тази наредба заявления за подпомагане е до одобрението им за участие в многогодишен ангажимент.

**§ 4.** Наредбата влиза в сила от деня на обнародването ѝ в „Държавен вестник“.

**кирил вътев**

*Министър на земеделието и храните*